**Programul Regional Sud-Muntenia 2021-2027**

**Prioritate P1 -O regiune competitivă prin inovare, digitalizare și întreprinderi dinamice**

**Obiectiv de Politică 1 - O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale**

**Fond: FEDR**

**Obiectiv specific RSO 1.3 - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR).**

**Apel de proiecte: Operațiunea B - Intensificarea creșterii sustenabile și a competitivității microîntreprinderilor, întreprinderilor mici și întreprinderilor mijlocii din regiunea Sud-Muntenia**

**Cod apel: PRSM/267/PRSM\_P1/OP1/RSO1.3/PRSM\_A44**

**Precizări procedurale şi instrucţiuni de completare a grilei de evaluare tehnică şi financiară**

În termen de 2 zile lucrătoare de la comunicarea listei experţilor independenţi de către prestatorul serviciilor de evaluare tehnică şi financiară, prin referat intern, vor fi desemnați experții independenti responsabili cu evaluarea ETF a CF, precum și experții SESC care vor primi rolurile de președinte și/sau secretar.

Evaluarea demarează odată cu semnarea declarațiilor de confidențialitate și imparțialitate și a declarației privind conflictul de interese de către toți membrii comisiei de evaluare.

Evaluarea tehnică și financiară se realizează de către comisiile de evaluare, în conformitate cu criteriile de evaluare tehnică și financiară, în condițiile prevăzute în Ghidul Solicitantului.

Evaluatorii vor evalua în acelaşi timp o cerere de finanţare, pentru a evita confuzii şi blocaje în procesul de evaluare.

În cadrul apelurilor de proiecte pentru care nu se solicită anexarea la cererea de finanțare a documentației tehnico-economice, comisia de evaluare va fi formată din:

* 2 evaluatori cu competențe financiare, un evaluator protecţia mediului/ schimbări climatice şi un evaluator teme orizontale, iar evaluarea va dura maximum 3 zile lucrătoare (dacă proiectul **prevede lucrări de construcţii**) pentru fiecare proiect alocat comisiei şi se va realiza în ordinea pe care o specifică ghidul solicitantului;
* 2 evaluatori cu competențe financiare și un evaluator teme orizontale, iar evaluarea va dura maximum 2 zile lucrătoare (daca proiectul **nu prevede lucrări de construcţii**) pentru fiecare proiect alocat comisiei si se va realiza în ordinea pe care o specifică ghidul solicitantului.

Evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate.

Justificările trebuie să fie clare, succinte, cu referințe precise la CF şi anexe.

Fiecare evaluator va verifica criteriile de evaluare specifice competențelor pentru care a fost cooptat în comisia de evaluare.

După parcurgerea integrală a grilelor, comisia de evaluare poate solicita clarificări, cu respectarea cerințelor și a termenelor menţionate în solicitările de clarificări, cu condiția ca, prin clarificările solicitate, să nu încalce principiul tratamentului egal și nediscriminării; astfel, termenul de răspuns la solicitările de clarificări este de maximum 3 zile lucrătoare, în funcţie de complexitatea solicitării.

Verificarea răspunsului la solicitarea de clarificări se va realiza în maximum 2 zile lucrătoare, pentru proiectele fără lucrări/ 3 zile lucrătoare pentru proiectele cu lucrări, calculate din ziua lucrătoare imediat următoare transmiterii răspunsului.

Rezultatele evaluării tehnice și financiare se comunică electronic solicitantului prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

În cazul în care secretarul comisiei de evaluare constată o variație de, cel puțin, 30% între punctajele acordate de experții desemnați pentru evaluare inițială, pentru același subcriteriu/ criteriu din cuprinsul grilei de evaluare, intervine medierea care va fi realizată de către secretarul comisiei prin confruntarea opiniilor/punctajelor membrilor comisiei.

În situaţii excepţionale, în care secretarul nu reuşeşte medierea în vederea obţinerii consensului, șeful SESC poate propune reevaluarea CF de către un alt evaluator pentru verificarea criteriului/ criteriilor din grilă pentru care nu s-a obţinut consensul.

**Instrucţiuni de acordare punctaj grila ETF**

**IMPORTANT!!!**

**Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.**

**Aceste aspecte trebuie verificate în etapa de evaluare tehnico-financiară de către evaluatorii independeţi, iar aceştia vor face menţiuni cu privire la aceste aspecte în grila de evaluare la secţiunea “Observaţii”.**

**1. Contribuţia proiectului la realizarea Obiectivului specific RSO 1.3 aferent Priorităţii 1 din Programul Regional Sud Muntenia 2021-2027**

**1.1 Proiectul include activități de certificare/recertificare/omologare produs/serviciu/ proces**

*Se verifica informatiile din cererea de finantare, sectiunea 12. Descrierea investiţiei si sectiunea 17.Activitati*

*Puntajul se acorda in functie de informaţiile din sectiunile menţionate. Exemplu: Pentru proiectele cu activitati de certificare/recertificare/omologare produs sau serviciu și proces, primeşte 10 puncte; pentru acelea care cuprind doar activități de certificare/recertificare/omologare produs sau serviciu se acordă 8 puncte, iar pentru acelea care cuprind doar activități de certificare/recertificare/omologare proces se acordă 6 puncte*

**1.2 Proiectul include activități de digitalizare și/sau internaționalizare**

*Se verifica informatiile din cererea de finantare, sectiunea 12. Descrierea investiţiei si sectiunea 17.Activitati*

*Puntajul se acorda in functie de informaţiile din sectiunile menţionate. Pentru proiectele care includ activitati de digitalizare şi internaţionalizare se acordă 10 puncte, pentru cele care includ doar una dintre activităţi(digitalizare sau internaţionalizare) se acorda 5 puncte, iar pentru cele care nu au incluse astfel de activiţăţi se acordă 0 puncte*

**1.3 Domeniu de activitate (Clasa CAEN) în care se realizează investiția (în conformitate cu Anexa la ghid ”Lista domeniilor de activitate pentru care se acordă ajutoare de minimis ”)**

*Se verifică secţiunea 4. Capacitate solicitant "COD CAEN RELEVANT" şi Actul constitutiv al solicitantului pentru a se verifica daca codul CAEN pentru care se solicită finanţare este înscris*

*În funcţie de clasa CAEN vizată de investiţie, daca investiţia se realizează intr-una din diviziunile 13, 14, 15, 16, 17, 20, 22, 23, 24, 25, 26, 27, 28, 29, 30, 31, 32, 38, 55, 58, 62, 71, 86, 93, proiectul primeşte, iar dacă investiţia se realizează într-una din diviziunile 41,42,43,45,33,95, proiectul primeşte 2 puncte*

**2.Capacitatea financiară și operațională a solicitantului**

**2.1 Rata solvabilităţii generale (Active totale/ Datorii totale)**

*Se verifică Situaţiile financiare ale solicitantului*

*Dacă din Situaţiile financiare depuse rezulta rata solvabilităţii >=1, proiectul primeşte 5 puncte, iar daca rata solvabilităţii este <1 proiectul primeşte 0 puncte*

**2.2 Rata rentabilităţii financiare (ROE) a solicitantului**

*Se verifică Situaţiile financiare ale solicitantului*

*Dacă din Situaţiile financiare depuse rezulta ROE >=1, proiectul primeşte 5 puncte, iar daca rata solvabilităţii este <5 proiectul primeşte 0 puncte*

**2.3 Contribuția solicitantului la valoarea cheltuielilor eligibile**

*Se verifică informaţiile din Declaraţia unică*

*Pentru fiecare punct procentual (rotunjit la un număr întreg), peste limita minimă obligatorie, reprezentând diferența procentuală raportată la intensitatea maximă a ajutorului, se acordă*

*câte 1 punct, în limita a 10 puncte. Ex: pentru o contribuție de 33,40% se vor acorda 3 puncte (3 puncte procentuale întregi x 1 punct). Pentru contribuția beneficiarului ≥ diferența procentuală raportată la intensitatea maximă a ajutorului, aplicabilă categoriei de IMM și județului în care se implementează proiectul, punctajul este de 10 puncte.*

**3.Calitatea, maturitatea și sustenabilitatea proiectului**

**3.1 Calitatea planului de afaceri**

**a.Informații corelate cu cele din formularul cererii de finanțare și macheta financiar**

*Se verifică corelarea dintre bugetul din planul de afaceri, din cererea de finanţare şi din macheta financiară - se acordă 1 punct pentru corelare*

**b.Costurile investiției sunt suficient fundamentate, spre exemplu prin oferte de preț/ cataloage/ website-uri, orice alte surse verificabile (cel puțin 3 surse)**

*Se verifică informaţiile din planul de afaceri şi oferte/cataloage/website-uri ataşate*

*Punctajul se acordă în funcţie de fundamentarea costurilor; daca informaţiile din planul de afaceri sunt corelate cu ofertele depuse (0,1,2 sau 3 puncte)*

**c.Proiecțiile veniturilor și cheltuielilor de operare sunt realiste, suficient justificate, fundamentate pe date corecte, surse verificabile. Analiza pieței demonstrează existenţa cererii pentru produsele/serviciile oferite și fundamentează previziunile de creștere a activității**

*Se verifică informaţiile din planul de afaceri*

*In funcţie de cele menţionate în planul de afaceri, acest criteriu se poate puncta cu 0,1,2 sau 3 puncte*

**d.Strategia de marketing este realizabilă (identifică instrumente adecvate şi eficiente) în condiţiile resurselor disponibile.**

*Se verifică informaţiile din planul de afaceri*

*In funcţie de cele menţionate în planul de afaceri, acest criteriu se poate puncta cu 0,1 sau 2 puncte*

**e.Planul de afaceri este elaborat cu respectarea cerintelor minime, expres mentionate**

*Se verifică informaţiile din planul de afaceri şi Anexa Plan de afaceri*

*Se acordă 2 puncte pentru respectarea cerinţelor minime*

**f.Informații relevante legate de necesitatea realizării investiției, precum și informațiile cu privire la modalitatea de respectare a principiului DNSH și asigurarea imunizării la schimbările climatice (în cazul proiectelor de infrastructură cu o durată de viața mai mare de 5 ani).**

*Se verifică informaţiile din planul de afaceri, din cererea de finanţare şi declaraţia unică Se acordă 1 punct pentru corelare*

**3.2 Rata internă de rentabilitate a investiției (RIRF/C)**

*Se verifică informaţiile din situaţiile financiare*

*Daca din situaţiile financiare depuse rezultă RIR-C este <=5% se acordă 5 puncte, iar daca RIR-C este >5% se acordă 0 puncte*

**3.3 Fluxul de numerar net cumulat al solicitantului, în condițiile unei estimări detaliate, fundamentate, realiste a cheltuielilor şi veniturilor**

*Se verifică informaţiile din situaţiile financiare*

*Dacă fluxul este pozitiv, se acordă 5 puncte, dacă prezintă valori negative, se acordă 0 puncte*

**4.** **Respectarea principiilor privind egalitatea de şanse, de gen , nediscriminarea, accesibilitatea şi dezvoltarea durabilă**

**4.1 Proiectul implementează măsuri în ceea ce privește egalitatea de șanse, nediscriminarea, conform legislației naționale în vigoare în corelare cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul) Se poate acorda punctaj intermediar(0,1,2 sau 3 puncte), în funcţie de informaţiile din documentaţii*

**4.2 Proiectul prevede crearea de facilităţi/adaptarea infrastructurii pentru accesul persoanelor cu dizabilităţi și adaptarea echipamentelor în vederea operării de către persoanele cu dizabilități, inclusiv serviciile de tip ICT – Tehnologia Informațiilor și Comunicațiilor**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul). Se poate acorda punctaj intermediar(0,1,2 sau 3 puncte), în funcţie de informaţiile din documentaţii*

**4.3 Proiectul prevede măsuri pentru promovarea dezvoltării durabile, cu un impact minim sau nesemnificativ asupra mediului, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității, în valoare de minim 5% din valoarea totală eligibilă a proiectului**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul) Se poate acorda punctaj intermediar(0,1,2 sau 3 puncte), în funcţie de informaţiile din documentaţii*

**5.Contributia proiectului la neutralitatea climatică**

**5.1 Proiectul determină o reducere a emisiilor de echivalent CO2 în aria de studiu a proiectului ≥ 3%, fără a genera o creștere a acestor emisii în afara ariei de studiu**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul). Daca din documentaţie rezultă o reducere a emisiilor de echivalent CO2 în aria de studiu a proiectului ≥ 3%, fără a genera o creștere a acestor emisii în afara ariei de studiu, se acordă 2 puncte*

**5.2 Proiectul determină o reducere a emisiilor de echivalent CO2 în aria de studiu a proiectului < 3%, fără a genera o creștere a acestor emisii în afara ariei de studiu**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul). Daca din documentaţie rezultă o reducere a emisiilor de echivalent CO2 în aria de studiu a proiectului < 3%, fără a genera o creștere a acestor emisii în afara ariei de studiu, se acordă 1 punct*

**5.3 Proiectul nu prevede lucrări în infrastructură cu o durată de viață mai mare de 5 ani**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul).*

*Dacă proiectul nu prevede lucrări în infrastructura, se acordă 0 puncte*

**6.Contributia proiectului la reziliența în fața schimbărilor climatice**

**6.1 Proiectul prezintă capacitate ridicată de adaptare în fața schimbărilor climatice**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul). Daca din documentaţie rezultă că proiectul prezintă capacitate ridicată de adaptare în fața schimbărilor climatice, se acordă 2 puncte*

**6.2 Proiectul prezintă capacitate medie de adaptare în fața schimbărilor climatice**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul) Daca din documentaţie rezultă că proiectul prezintă capacitate medie de adaptare în fața schimbărilor climatice, se acordă 1 puncte.*

**6.3 Proiectul nu prevede lucrări în infrastructură cu o durată de viață mai mare de 5 ani**

*Se verifica informatiile din cererea de finantare(secţiunea 11 Principii orizontale), din planul de afaceri si din documentatia tehnica(daca este cazul)*

*Dacă proiectul nu prevede lucrări în infrastructura, se acordă 0 puncte*

**7. Locul de implementare a proiectului conform densității IMM la 1000 de locuitori**

*Se verifică informaţiile din cererea de finanţare, secţiunea 5 Localizare proiect*

*Judeţele Călărași, Ialomița, Dambovita și Teleorman - 3 puncte*

*Județele Giurgiu și Prahova - 1 puncte*

*Județul Argeș - 0 puncte*

**8. Sediul social al solicitantului**

*Se verifica informatiile din cererea de finanţare(secţiunea Solicitant) Certificatul constatator, Actul constitutiv şi Situaţiile financiare*

*Se acordă 9 puncte pentru solicitantul cu sediul social în regiunea Sud-Muntenia și care desfășurat activități, cel puțin cu 1 an înaintea depunerii cererii de finanţare*

*Se acordă 3 puncte pentru Solicitantul care are punct de lucru în regiunea Sud-Muntenia și a desfășurat activități la punctul de lucru din regiunea Sud-Muntenia, cel puțin cu 1 an înaintea depunerii cererii de finanţare*

*Se acordă 0 puncte pentru solicitantul care NU are sediul social/punct de lucru în regiunea Sud-Muntenia și a desfășurat activități la sediu/punct de lucru în România, cel puțin cu 1 an înaintea depunerii cererii de finanţare*

**9. Complementaritatea cu alte investiții realizate din alte alte surse de finanțare în ultimii 3 ani fiscali, înainte de data depunerii cererii de finanțare și anul curent depunerii cererii de finanțare**

*Se verifica informaţiile din cererea de finanţare, secţiunea 1.4 Asistenţă acordată anterior şi documentele justificative ataşate*

*Se acordă 2 puncte solicitantului care a realizat investiții din surse proprii (rezultate din exploatarea capitalului propriu sau din autofinanțare) în active corporale/necorporale - mijloace fixe. Valoarea minima cumulată a investițiilor a fost de 20.000 Euro*

*Se acordă 2 puncte solicitantului care a mai beneficiat de finanțări din fonduri publice. Valoarea minima cumulată a investițiilor a fost de 20.000 Euro*